韋海英

韋海英，係中國前女子足球員，海南屯昌人。

簡歷
韋海英曾經喺1996年夏季奧林匹克運動會代表中國出賽，踢過四場入過兩球。

退役後佢跟老公搬到香港住，獲九龍社團聯會支持，喺2007年香港區議會選舉第一次參選深水埗區議會南山、大坑東及大坑西選區 ，輸畀連任多屆嘅民協王桂雲九百幾票。之後佢加入西九新動力，喺2011年香港區議會選舉再次參選，由於王桂雲退休，民協交由隔籬區嘅議員譚國僑接棒，結果畀韋海英贏兩百票當選。到2015年香港區議會選舉兩人再度對決，結果今次韋海英輸五百幾票連任失敗。

榮譽
1995年FIFA女子世界盃殿軍
1996年夏季奧林匹克運動會亞軍

參考
韋海英：昔日女足奇兵今成香港區議員

海英
類:海南人
中國足球員
前深水埗區議員
類:香港經濟民生聯盟黨員